Ғәҙәттә, башҡаларҙың тәҡдимдәрен иҫәпкә алмаған үҙ һүҙле кешеләр менән аралашыу бер кемгә лә оҡшамай. Һәм киреһенсә, «миһырбанлы, туған йәнле, шәфҡәтле, тыйнаҡ» ҡәрҙәштәр барыһына ла оҡшай (1 Пет. 3:8). Беҙ баҫалҡы кешеләргә тартылабыҙ икән, тимәк, үҙебеҙ баҫалҡылыҡ сағылдырһаҡ, башҡалар ҙа беҙгә тартылыр. Баҫалҡылыҡ шулай уҡ тормошобоҙҙо еңеләйтә. Ҡайһы саҡта тормош беҙгә ғәҙелһеҙ булып күренергә мөмкин. Бик һәләтле кешеләр ҙә танылыу алмаҫҡа мөмкин, ә әллә ни һәләтле булмағандарҙың күберәк хөрмәт ҡаҙаныуы ихтимал. Шулай ҙа Сөләймән шуны таныған: иғтибарҙы тормоштоң тиҫкәре яҡтарына туплағансы, уны нисек бар шулай ҡабул итеү яҡшыраҡ (Вәғ. 6:9). Баҫалҡылыҡ был йәһәттән ярҙам итә. w19.09 4—5 бб., 9, 10 абз.